Na temelju članka 20. Zakona o radu („Službene novine FBiH“ 26/16, 89/18 i 44/22), članaka 45. i 46. Statuta Sveučilišne kliničke bolnice Mostar, članka 7. Pravilnika o radu Sveučilišne kliničke bolnice Mostar evid. br. 5714/2 od 22.07.2022. godine, te Odluke ravnatelja evid. broj: 01-30-2708/24, a sukladno Uredbi o postupku prijema u radni odnos u javnom sektoru FBIH ("Službene novine Federacije BiH", br. 13/19 i 9/21), Sveučilišna klinička bolnica Mostar sa sjedištem u Mostaru, Bijeli Brijeg bb, objavljuje sljedeći:

**JAVNI NATJEČAJ ZA PRIJEM U RADNI ODNOS**

**u SKB Mostar**

**Neodređeno vrijeme za radna mjesta:**

1. **Specijalist pedijatrije u Odsjeku za novorođenačku fiziologiju Klinike za dječje bolesti – 1 izvršitelj**
2. **Specijalist anestezije i reanimacije na Odjelu za anesteziju, reanimaciju i intenzivno liječenje – 1 izvršitelj**
3. **Medicinska sestra/tehničar na Klinici za psihijatriju – 1 izvršitelj**
4. **Peračica rublja u RJ Centralna praonica Službe za tehničke djelatnosti – 1 izvršitelj**

Kandidati moraju ispunjavati opće i posebne uvjete za obavljanje poslova za konkretno radno mjesto koji su definirani Zakonom o radu.

Opći uvjeti: - propisani Zakonom o radu FBIH

**Posebni uvjeti:**

**Za radno mjesto pod točkom 1.**

Uvjeti:

* VSS, Medicinski fakultet
* Položen stručni ispit
* Završena specijalizacija iz pedijatrije
* Licenca za samostalan rad
* Radno iskustvo na istom poslovima u zdravstvenim ustanovama

Kratak opis poslova radnog mjesta

* samostalno obavljanje medicinskog rada na specijalističkoj razini (sudjelovanje na stručnim sastancima odsjeka i odjela gdje radi
* sudjelovanje u viziti
* obavljanje dijagnostičko – terapijskih postupaka kod stacionarnih i ambulantnih bolesnika
* uvođenje i primjena novih metoda rada - bavljenje stručno – znanstvenim i istraživačkim radom

**Za radno mjesto pod točkom 2.**

Uvjeti:

* VSS, Medicinski fakultet
* Položen stručni ispit
* Završena specijalizacija iz anesteziologije i reanimatologije
* Licenca za samostalan rad
* Radno iskustvo na istim poslovima u zdravstvenim ustanovama od najmanje 5 godina

Kratak opis poslova radnog mjesta

* samostalno obavljanje medicinskog rada na specijalističkoj razini (sudjelovanje na stručnim sastancima odsjeka i odjela gdje radi
* sudjelovanje u viziti
* obavljanje dijagnostičko – terapijskih postupaka kod stacionarnih i ambulantnih bolesnika
* uvođenje i primjena novih metoda rada - bavljenje stručno – znanstvenim i istraživačkim radom

**Za radno mjesto pod točkom 3.**

Uvjeti:

* SSS; završena srednja medicinska škola, opći smjer
* Položen stručni ispit
* Radno iskustvo u zdravstvenim ustanovama na istim poslovima, poslije položenog stručnog ispita

Kratak opis poslova radnog mjesta

* provodi i evidentira postupke planirane zdravstvene njege
* uzima sestrinsku anamnezu
* evidentira i pravovremenu izvješćuje nadređene o svim zapaženim promjenama kod bolesnika

**Za radno mjesto pod točkom 4.**

Uvjeti:

* NK
* Radno iskustvo na istim poslovima u zdravstvenim ustanovama

Kratak opis poslova radnog mjesta

* obnaša poslove i pripreme za pranje, sušenje i peglanje rublja, posteljine i deka
* vodi brigu o čistoći strojeva i radnog prostora
* po potrebi obnaša i druge poslove i zadatke iz djelokruga svog rada

**Potrebna dokumentacija uz prijavu:**

1. Zamolba te kraći životopis sa kontakt podacima (adresa, br. telefona, e-mail)
2. Uvjerenje o državljanstvu, ne starije od šest (6) mjeseci
3. Uvjerenje iz matične knjige rođenih
4. Potvrda o prebivalištu (CIPS), ne starije od šest (6) mjeseci
5. Dokaz o posjedovanju stručne spreme tj.svjedodžba o završnom ispitu ili diploma (potrebna nostrifikacija ukoliko je stečena izvan BiH)
6. Uvjerenje o položenom specijalističkom ispitu (ukoliko je traženo za navedeno radno mjesto)
7. Uvjerenje o položenom stručnom ispitu (ukoliko je traženo za navedeno radno mjesto, potrebna nostrifikacija ukoliko je stečeno izvan BiH)
8. Potvrda o radnom iskustvu sa točnom naznakom obavljanih poslova i duljini radnog staža od poslodavca. (ukoliko je traženo za navedeno radno mjesto)

**Radna knjižica, potvrda PIO/MIO o radnom stažu, Ugovor o radu, potvrda o pripravničkom stažu ne mogu poslužiti kao relevantan dokaz o radnom iskustvu.**

1. Potvrda o prioritetu pri upošljavanju na temelju Zakona o pravima branitelja i članova njihovih obitelji (ukoliko je kandidat posjeduje)

Svu dokumentaciju potrebno je dostaviti u ovjerenim preslikama.

Uvjerenje o fizičkoj i psihičkoj sposobnosti za vršenje poslova navedenog radnog mjesta, izabrani kandidati su dužni dostaviti po konačnosti Odluke o prijemu u radni odnos.

Sveučilišna klinička bolnica Mostar zadržava pravo poništenja natječaja bez obrazloženja.

Sveučilišna klinička bolnica Mostar nije u obvezi vraćanja dokumentacije koja se prilaže uz prijavu.

Prijavu na natječaj potrebno je dostaviti putem pošte – U ZATVORENOJ KOVERTI - na adresu:

**SKB Mostar, Kralja Tvrtka bb, 88000 Mostar**

***(na koverti je potrebno navesti ime, prezime i adresu „prijava na natječaj za prijem u radni odnos na radno mjesto pod rednim brojem \_\_\_\_ , ne otvaraj – otvara povjerenstvo˝).*** *Ukoliko se kandidat prijavljuje na više radnih mjesta neophodno je na koverti navesti redne brojeve istih.*

U slučaju da nakon provođenja ispitnog dijela Javnog natječaja, neki od kandidata ostvare jednak broj bodova, prednost pri zapošljavanju će imati kandidat koji ima prioritet u zapošljavanju koji se dokazuje potvrdom koja se prilaže u dokumentaciji sukladno Zakonu o dopunskim pravima branitelja i članova njihovih obitelji u HNŽ ("Narodne novine HNŽ" broj:06/18, 4/21).

Javni natječaj je objavljen 02.04.2024. godine.

Prijave se dostavljaju u roku od 8 (osam) dana od dana objavljivanja natječaja u sredstvima javnog informiranja, a nepotpune i neblagovremene prijave neće se uzimati u obzir.

Kandidati koji dostave blagovremene i potpune prijave, a ispunjavaju opće i posebne uvjete biti će pozvani na razgovor.